**Gazdasági, Műszaki, Jogi, Környezetvédelmi Bizottság**

**ELŐTERJESZTÉS**

Kisbér Város Önkormányzat Képviselő-testülete

**2024. szeptember 12-ei** ülésére

Tárgy: járda javítási kérelem

**Tisztelt Képviselő-testület!**

Hajna István, Kisbér, Illényi utca 5. szám alatti lakos a hozzájárulásunkat kéri ahhoz, hogy az ingatlana előtti járda egy szakaszát - 6 m hosszan, 1,3 m szélesen és 15 cm vastagságban -lebetonozhassa (a betont bevasalná).

Főépítész asszony a helyszínt megtekintette, településképileg nem volt a járdaszakasz felújítása kapcsán ellenvetése, tulajdonosi és közútkezelői kérelem benyújtását kérte. A bejáráskor a lakó érdeklődött, hogy az önkormányzat tud-e anyagi támogatást nyújtani a felújításhoz. Tájékoztatva lett arról, hogy egyedi kérelmek alapján járdafelújítást az önkormányzat nem szokott támogatni, de írjon kérelmet és a képviselő-testület majd elbírálja.

A tulajdonosi és a közútkezelő hozzájárulást Polgármester úr saját hatáskörben ki tudja adni, a kérdés az anyagi hozzájárulás biztosítása.

A település járdahálózata sok helyen hasonló vagy még ennél is rosszabb állapotban van. A képviselő-testület korábban el szokott attól zárkózni, hogy egy-egy felújításhoz adjon anyagi támogatást, mert minden jelentkező lakót nem tudnánk támogatni. Korábban az elképzelés az volt, hogy amint anyagi lehetőségünk nyílik rá, akkor utcahosszban javítunk járdát (lásd. Petőfi S. utca).

Javasoljuk a korábbi elvhez tartani magunkat és a járdafelújítást pénzben nem támogatni, csak a szükséges hozzájárulásokat megadni hozzá. Kérem javaslatunk szíves támogatását!

Kisbér, 2024. szeptember 10.

Andrási Tamás s.k. Pápai Mónika s.k.

elnök referens

**Határozati javaslat:**

Kisbér Város Önkormányzat Képviselő-testülete

a Kisbér, Illényi u. 5. szám alatti ingatlan előtti járda felújításához anyagi hozzájárulást nem tud biztosítani.

**Határidő:** azonnal

**Felelős:** Sinkovicz Zoltán polgármester